**Likumprojekta “Grozījums Uzņēmumu ienākuma nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Direktīvai 2016/1164 ar ko paredz noteikumus tādas nodokļu apiešanas prakses novēršanai, kas tieši ietekmē iekšējā tirgus darbību (turpmāk – Direktīva), kuras pārņemšanas termiņš ir 2019.gada 1.janvāris, Uzņēmumu ienākuma nodokļa likums (turpmāk – Likums) tiek papildināts ar noteikumiem par kontrolētiem ārvalstu uzņēmumiem (turpmāk - KĀS, atbilstoši angļu valodā lietotajam *controlled foreign companies* – CFC), nosakot Latvijas nodokļa maksātājam pienākumu maksāt uzņēmumu ienākuma nodokli (turpmāk – UIN) arī par ārvalstu sabiedrības, kurā nodokļu maksātājam ir būtiska līdzdalība, peļņas daļu, ja šīs ārvalsts sabiedrības peļņa ir gūta veicot neīstus darījumus, kuru iemesls ir nodokļu priekšrocību gūšana. Minētā prasība attiecas arī uz nodokļu maksātāja pastāvīgo pārstāvniecību ārvalstī. Likumprojektā “Grozījums Uzņēmumu ienākuma nodokļa likumā” (turpmāk – Likumprojekts) paredzēts, ka Likums stāsies spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 27.marta sēdes protokola Nr.17, 46.§ 4. 3.punkts.Direktīvas 11.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Esošā situācijaŠobrīd Likumā nav iekļautas normas attiecībā uz KĀS. Jaunā KĀS regulējuma izstrādes nepieciešamībaDirektīva nosaka minimālos standartus attiecībā uz nepieciešamiem noteikumiem, kas vērsti pret nodokļu bāzes samazināšanu Eiropas Savienības (turpmāk – ES) iekšējā tirgū un peļņas novirzīšanu ārpus ES. Lai nodrošinātu šā mērķa sasniegšanu, viens no veicamajiem darījumiem ir KĀS noteikumu ieviešana. Direktīva nosaka, ka nodokļu maksātāja KĀS vai pastāvīgās pārstāvniecības ienākumu, kuram tā rezidences (atrašanās) valstī tiek uzlikts zems nodoklis, jāattiecina uz nodokļu maksātāju (mātes uzņēmumu). Direktīva kā vienu no minimālajiem standartiem paredz uzlikt nodokli tikai tādai KĀS, vai pastāvīgās pārstāvniecības peļņai, kura ir iegūta no neīstiem darījumiem, kuru īstenošanas objektīvais iemesls ir nodokļu priekšrocību gūšana. Jaunais KĀS regulējumsLikumprojekts papildina Likumu ar jaunu 6.1pantu un nosaka, ka KĀS noteikumu rezultātā atbilstošas ārvalstu sabiedrības darījumos (veikti nodokļu priekšrocību gūšanai, t.i., kuru rezultātā ārvalsts sabiedrības peļņai netiek uzlikts nodoklis vai arī gūtā peļņa (vai attiecīga veida ienākumi) ir atbrīvota no nodokļa uzlikšanas), gūto peļņu iekļauj Latvijas nodokļu maksātāja ar nodokli apliekamajā bāzē. KĀS definēšanai, atbilstoši Direktīvas prasībām, Likumprojektā noteikta tieša vai netieša (kopā ar saistītajām personām) līdzdalība vairāk kā 50 procenti no kapitāla vai balsstiesībām, vai tiesības saņemt vairāk kā 50 procentus no KĀS peļņas. Papildus minētajam līdzdalības kritērijam Direktīva nosaka vēl vienu kritēriju, KĀS noteikumu piemērošanai, konkrēti, KĀS noteikumi ir piemērojami, ja pastāvot iepriekšminētajai līdzdalībai KĀS peļņai tās rezidences valstī netiek uzlikts nodoklis vai šī peļņa (vai attiecīga veida aktīvu vērtības pieaugums) ir atbrīvota no nodokļa, vai arī īpašām ienākumu kategorijām vai ienākumam, kurš ir mākslīgi novirzīts uz KĀS tiek uzlikts zems nodoklis. Tomēr Likumprojektā KĀS tiek definēta tikai pēc pirmā kritērija (līdzdalība), jokritērijs par KĀS rezidences valsts uzliktā nodokļa vērtējumu, salīdzinot ar UIN, kas būtu jāmaksā KĀS, ja tā būtu UIN maksātāja, nesniegs objektīvu priekšstatu, sakarā ar Latvijas UIN īpašo maksāšanas kārtību (saskaņā ar Likumu UIN ir jāmaksā tikai peļņas sadales brīdī), un to nav iespējams salīdzināt ar KĀS rezidences valstī samaksāto nodokli, kas tiek uzlikts par katru taksācijas periodu, nevis atkarībā no tā, vai tiek vai netiek veikta KĀS peļņas sadale.Saskaņā ar Likumprojektu KĀS regulējums tiks piemērots KĀS ienākumiem, kas gūti no neīstiem darījumiem, kuru īstenošanas objektīvais iemesls ir nodokļu priekšrocību izmantošana. Likumprojektā noteikts, ka par neīstu darījumu veikšanu liecina fakts, ka lielākā daļa lēmumu pieņemšanas darbību, kuru dēļ ir radušies ienākumi KĀS līmenī, tiek veikta nodokļa maksātāja (kopā ar saistītajām personām) līmenī, un pati KĀS šādus darījumus neveiktu, ja tā nebūtu nodokļu maksātāja KĀS. Vērtējot darījumuvai darījumu kopuma veikšanas mērķi, ņem vērā visus faktus un apstākļus (darījumu ekonomisko saturu un būtību, ne tikai juridisko formu), kas liecina par ienākumu mākslīgu novirzīšanu, tai skaitā nozīmīgu lēmumu pieņemšanas darbības, kuru dēļ ir radušies novirzītie KĀS ienākumi, t.i., apliekamā ienākuma mākslīgu pārcelšanu izmantojot neīstus darījumus, kā rezultātā kopējais nodokļa slogs ievērojami tiek samazināts vai tā vispār vairs nav.Ņemot vērā, ka KĀS noteikumi tiks piemēroti dažādās ārvalstīs izveidotām sabiedrībām, un katrā valstī uzņēmumu (juridisko veidojumu) formas var būt atšķirīgas, likumprojekta 6.1panta trešajā daļā ir ietverts visaptverošs paplašināts KĀS jēdziens, kas atrunā, ka ārvalstu sabiedrības ir gan juridiskas personas, gan arī ar līgumu saistītu personu grupa vai aktīvu kopums, kas saskaņā ar līgumu ir nodoti citas personas pārvaldībā (piemēram, trasti, ieguldījumu sabiedrības, personālsabiedrības u.c.). Tiek noteikts, ka KĀS arī ietver nodokļu maksātāja pastāvīgās pārstāvniecības ārvalstīs. Likumprojekta 6.1panta septītajā daļā ir ietverta norma, kas nosaka izņēmumu no KĀS noteikumiem. Tas paredz, ka minētais pants nav piemērojams attiecībā uz KĀS sabiedrībām, kuru peļņa nepārsniedz 750 000EUR un ienākumi, kas nav gūti no tirdzniecības, nepārsniedz 75 000EUR. Izņēmums iekļauts, lai izslēgtu nepieciešamību vērtēt pēc KĀS kritērijiem mazas ārvalstu sabiedrības, tādējādi samazinot administratīvo slogu Valsts ieņēmumu dienestam, tomēr izņēmums neattiecas uz KĀS, kas atrodas, ir izveidota vai nodibināta normatīvajos aktos minētajās zemu nodokļu un beznodokļu valstīs vai teritorijās. Savukārt Direktīvā paredzētā izvēles norma piemērot izņēmumu no KĀS noteikumiem, tajos neiekļaujot KĀS peļņas apmēru, kas nepārsniedz 10 procentus no izdevumiem, netika iekļauta Likumprojektā jo šāds nosacījums varētu būt pārāk labvēlīgs risinājums iespējams arī attiecībā uz lielajām KĀS. Kā jau Direktīvas normas nosaka, KĀS par pārskata gadu gūto peļņu ietver nodokļu maksātāja tā pārskata gada pēdējā mēneša UIN deklarācijā, kurā beidzas KĀS pārskata gads. Nodokļu dubultās uzlikšanas novēršanai, nodokļu maksātājs varēs samazināt taksācijas periodā ar nodokli apliekamajā bāzē iekļauto dividenžu apmēru tādā apjomā, kādā nodokļa maksātājs taksācijas periodā ir saņēmis dividendes no KĀS peļņas, par kuru kādā no pirmstaksācijas periodiem saskaņā ar 6.1panta pirmo daļu nodoklis jau ir samaksāts. Likumprojektā ietvertās normas stāsies spēkā 2019.gada 1.janvārī, kā to paredz Direktīvas transponēšanas noteikumi (11.pants). |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | UIN maksātāji, kuri kopā ar saistītajām personām kontrolē vienu vai vairākas sabiedrības ārvalstīs, kurās tiem ir būtiska līdzdalība, ja šīs ārvalsts sabiedrības peļņa ir gūta veicot neīstus darījumus, kuru iemesls ir nodokļu priekšrocību gūšana.Piemērojot likuma 6.1pantu par līdzdalību nav uzskatāma tādas sabiedrības akciju, kuras tiek kotētas ES dalībvalsts vai Eiropas Ekonomikas zonas valsts regulētajā tirgū, turēšana. |
| 2. | Tiesiskā regulējuma ietekme uz tautsaimniecību un administratīvo slogu | Likumā iekļautās normas ir vērstas pret nodokļu bāzes samazināšanu un attiecas tikai uz ienākumiem, kas ir mākslīgi novirzīti ārvalstu sabiedrībai, kuras izveidošanas objektīvais iemesls ir nodokļu priekšrocību gūšana. KĀS normu ieviešana paaugstina ES dalībvalstu nodokļu sistēmas aizsardzības līmeni pret agresīvu nodokļu plānošanu, kura izpaužas, piemēram, kad tiek izmantots kādas citas valsts labvēlīgāks nodokļu režīms (vai nodokļu neesamība) mākslīgi pārstrukturējot peļņu vai izdevumus uz šo valsti tādējādi nepamatoti samazinot ar nodokli apliekamo bāzi Latvijā.  |
| 3. | Administratīvo izmaksu monetārs novērtējums |  Ņemot vērā, ka KĀS normas paredz novērst iespēju veikt nodokļu plānošanu izmantojot neīstus darījumus, nodokļu maksātājam, kas veic godprātīgu darbību, neveidojas papildus administratīvais slogs. Likumprojektā iekļautās normas nodrošinās godīgu konkurenci. Pieņemot, ka nodokļu maksātāji ievēro godīgas konkurences praksi, nav pamata noteikt iespējamu negodīgu nodokļu maksātāju apmēru, kuriem varētu rasties administratīvais slogs nodokļu plānošanas rezultātā.  |
| 4. | Atbilstības izmaksu monetārs novērtējums | Nav. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| t.sk. transportlīdzekļa ekspluatācijas nodoklis | 0 | 0 | 0 | 0 | 0 |
| t.sk. uzņēmumu vieglo transportlīdzekļu nodoklis | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Fiskālā ietekme vērtējama kā pozitīva, taču precīzs ietekmes aprēķins nav nosakāms, jo nav pieejami dati par Latvijas nodokļu maksātājiem piederošajām KĀS, kā arī to iespējamo izveidošanu nodokļu samazināšanas nolūkam. Jāņem vērā, ka pamatā šādas situācijas var konstatēt tikai Valsts ieņēmumu dienesta audita laikā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  Ņemot vērā, ka likumprojektā iekļautās normas novērš negodīgu darbību, nav pamata UIN deklarācijā iekļaut šai normai atsevišķu aili. Tādējādi, ja Valsts ieņēmumu dienests atklās nodokļu plānošanu izmantojot KĀS, UIN deklarācijā nodokļa aprēķins attiecībā uz nepamatotās nodokļa bāzes samazināšanu tiks nodrošināts izmantojot citas UIN deklarācijas aizpildīšanas iespējas, piemēram, norādot to tukšajā UIN deklarācijas ailē. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Likumprojektu tiek pārņemta Direktīva (ES) 2016/1164. |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |
| **1.tabula****Tiesību akta projekta atbilstība ES tiesību aktiem** |
| **Attiecīgā ES tiesību akta datums, numurs un nosaukums** | **Padomes 2016.gada 12.jūlija direktīvas 2016/1164/ES, ar ko paredz noteikumus tādas nodokļu apiešanas prakses novēršanai, kas tieši iespaido iekšējā tirgus darbību normas** |
| **A** | **B** | **C** | **D** |
| Direktīvas 2016/1164 7.panta:1. pirmās daļas “a” apakšpunkts
2. otrās daļas “b” apakšpunkts;
3. ceturtās daļas “a” apakšpunkts.
 | Likuma 6.1 panta:1. pirmā, otrā un trešā daļa;
2. pirmā, otrā un septītā daļa;
3. astotā un devītā daļa;
 | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 8.panta:1. otrā daļa;
2. trešā daļa;
3. ceturtā daļa;
4. sestā un septītā daļa.
 | Uzņēmumu ienākuma nodokļa likuma 6.1 panta:1. pirmā un otrā daļa;
2. sestā daļa;
3. piektā daļa;
4. desmitā daļa.
 | Pārņemts pilnībā | Nacionālais tiesību akts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 2016/1164 7.panta 2.punktā noteikta rīcības brīvība dalībvalstīm paredzēt, ka mātes uzņēmums iekļauj nodokļu bāzē tikai tos KĀS ienākumus, kas gūti no neīstiem darījumiem, kuru veikšanas objektīvais iemesls ir nodokļu priekšrocību gūšana. Alternatīva metode atbilstoši Direktīvā 2016/1164 noteiktajam kontrolēto ārvalstu uzņēmumu normu minimālajam standartam ir iekļaut mātes uzņēmuma UIN bāzē visus konkrēta veida ienākumus, kurus guvis ārvalstu uzņēmums, t.sk., procentu ienākumus, autoratlīdzības ienākumus dividendes un ienākumus no akciju atsavināšanas. Likumprojekts paredz iekļaut nodokļu bāzē tikai to KĀS nesadalīto peļņu, kas gūta no neīstiem darījumiem, kuru veikšanas objektīvais iemesls ir nodokļu priekšrocību gūšana. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāropolitiku) projektiem | Projekts šo jomu neskar. |
| Cita informācija |  Direktīva 2016/1164 daļēji jau tika pārņemta (4.,5. un 6.pants) spēkā stājoties Uzņēmumu ienākuma nodokļa likumam. Savukārt Direktīvas 2016/1164 9.panta “hibrīdneatbilstības” atbilstoši šīs direktīvas grozījumiem (Direktīva 2017/952) pārņemšanas termiņš ir 2020.gada 1.janvāris. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskars |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par Likumprojekta izstrādes uzsākšanu Finanšu ministrijas mājas lapā. |
| 2. | Sabiedrības līdzdalība projekta izstrādē | Informācija par projekta izstrādi ir publicēta Finanšu ministrijas tīmekļvietnē sadaļā “Tiesību aktu projekti” – “Nodokļu politika”, līdz ar to sabiedrības pārstāvji var līdzdarboties projekta izstrādē, rakstveidā sniedzot viedokļus par projektu. (<http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project487>) ir 2018.gada 23.jūlijā ievietota uzziņa par projektu.Projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā „Tiesību aktu projekti”.  |
| 3. | Sabiedrības līdzdalības rezultāti | Likumprojekta saskaņošanas gaitā, pēc tā izsludināšanas Valsts sekretāru sanāksmē, tiks izvērtēti saņemtie iebildumi un priekšlikumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre Dana Reizniece-Ozola

Mačivka, 67095630

Sandra.Macivka@fm.gov.lv